Diari Oficial de la Generalitat Valenciana


Sumari del DOGV 2708, del 13-03-1996 (1996/837658)

DECRET 35/1996, de 5 de març, del Govern Valencià, pel qual accepta la cessió gratuïta de la propietat de l'immoble de 211,12 m2 de superfície, situat al carrer d'Extramurs, de Forcall, destinat a centre de salut, realitzada per l'ajuntament d'aquest municipi.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/03/05/35/dof/vci/html**

### Dades del document

Número de DOGV
:   2708

Data del DOGV
:   13-03-1996

Secció del DOGV
:   DISPOSICIONS GENERALS

Número del document
:   1996/837658


Data del document
:   05-03-1996

Organisme emissor
:   Conselleria d'Economia i Hisenda

Tipus de document
:   Decret

DECRET 35/1996, de 5 de març, del Govern Valencià, pel qual accepta la cessió gratuïta de la propietat de l'immoble de 211,12 m2 de superfície, situat al carrer d'Extramurs, de Forcall, destinat a centre de salut, realitzada per l'ajuntament d'aquest municipi.   
L'Ajuntament de Forcall, en sessió plenària realitzada el dia 31 de gener de 1992, acordà la cessió gratuïta a la Generalitat Valenciana de la propietat de l'immoble de 211'12 m2 de superfície, situat al carrer d'Extramurs, propietat de l'ajuntament.  
La cessió es realitza amb el fi determinant que l'immoble es destine a la construcció d'un centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 5 de març de 1996,  
DECRETE  
Article 1  
Acceptar la cessió gratuïta de la propietat, realitzada per l'Ajuntament de Forcall, del solar situat al carrer d'Extramurs, de forma rectangular de 20,80 x 10,15 metres, que confronta, per totes direccions, amb terrenys de l'ajuntament, que formen la finca registral 2.634, inscrita en el Registre de la Propietat de Morella, al tom 525, foli 1, de la qual se segrega.  
Article 2  
La cessió gratuïta efectuada per l'Ajuntament de Forcall es fa amb la condició de destinar l'immoble a la construcció d'un centre de salut.  
Article 3  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 5 de març de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI